**לכבוד:** בעלי דירות ברחוב XXXX, ירושלים

**הנדון:** קיום תסקיר חברתי בעניין התחדשות עירונית במתחם XXXX

בעלי דירות יקרים,

כדי לבחון את ההיתכנות החברתית לקידום תהליך פינוי בינוי במתחם המגורים בכתובות XX, חברת XXX נדרשת לבצע **תסקיר חברתי**, זאת על פי המדיניות של הרשות הממשלתית להתחדשות עירונית, הנחיות המנהלת להתחדשות עירונית ירושלים ועיריית ירושלים.

מטרת התסקיר היא לבדוק את המצב החברתי במתחם, לספק נתונים דמוגרפיים, לבחון את עמדות התושבים בעניין קיום פינוי בינוי במתחם באופן כללי, וכן את עמדת התושבים בעניין קידום פינוי בינוי ע"י החברה היזמית XXX. יתר על כן, התסקיר נועד לוודא כי במתחם מתנהל תהליך תקין ושקוף וכי בעלי הדירות מודעים לאבני הדרך שמאפיינות תהליך כזה ואת זכויותיהם במסגרתו. כחלק מהתסקיר ייבחנו הצרכים והרצונות של בעלי הדירות מהתכנון העתידי של המתחם וכן הצרכים הצפויים לאורך תהליך הפינוי והאכלוס מחדש. בנוסף ימופו בעלי דירות קשישים, אנשים ונשים עם מוגבלויות ועם צרכים מיוחדים.

התסקיר החברתי יעשה על ידי חברת XXX. כחלק מכתיבת תסקיר זה, חברת XXX תצור קשר עם בעלי הדירות במתחם לצורך קיום ראיונות בשבועות הקרובים. הראיונות יערכו באמצעות ביקורים בבתיכם, בשילוב שיחות טלפון עם בעלי הדירות שאינם גרים במקום או בעלי דירות שיעדיפו ראיון טלפוני.

המסקנות שיעלו מתסקיר זה יוגשו למנהלת להתחדשות עירונית ירושלים, למחלקה לעבודה קהילתית באגף הרווחה בעירייה ולוועדות התכנון.

**מובהר כי לא יפורסמו בתסקיר פרטים אישיים של המרואיינים אלא רק מידע כללי, תובנות והמלצות להמשך התהליך.**

נודה לשיתוף פעולה מצדכם עם חברת XXX בקיום הראיונות.

לשאלות נוספות ומידע נוסף ניתן לפנות ל(איש/ת קשר מטעם החברה היזמית).

לשאלות בנוגע לתהליכי התחדשות עירונית והתהליך החברתי במסגרתם ניתן לפנות למנהלת להתחדשות עירונית בטלפון 8223\* או במייל pniot@jda.gov.il וכן למחלקה לעבודה קהילתית בעיריית ירושלים בטלפון 02-5468731 או במייל psrotem@jerusalem.muni.il

בברכה,

חברת XXX